google/wiki40b huggingface dataset:
Stara Zagora

Istorija

Miesto vietoje buvo senovės Trakijos miestas Beroea, kuris romėnų laikais vadinosi Augusta Trajana, IV–V a. nusiaubtas barbarų. Bizantijos laikais vadinosi Irenopolis. 1370 m. atiteko turkams, miestas nusilpo, vėliau tapo prekybos ir amatų centru. Rusų-turkų karo metu (1877–1878 m.) miestą nusiaubė turkai, bet 1878 m. jis buvo išvaduotas. Atstatytas geometrinio plano principu, po II pasaulinio karo ypač išaugo.
Žemynas

Žemynas (dar vadinama kontinentu, iš lotynų kalbos žodžio continere) – didelis vientisas sausumos plotas Žemės planetoje.
Darželiai (Varėna)

Aplinkinės gyvenvietės

Puvočiai – 10 kmMARCINKONYS – 6 kmKapiniškiai – 2,5 kmGrybaulia – 2,5 km
Eglė Bendikaitė

Biografija

Gimė 1976 m. Žemaičių Naumiestyje. 2000 m. baigė Klaipėdos universiteto socialinių mokslų fakulteto istorijos specialybės studijas. 2000–2004 m. studijavo LII ir Kauno VDU istorijos doktorantūroje. Nuo 2001 m. Vilniaus jidiš instituto lektorė. 2002 m. pradėjo dirbti Lietuvos istorijos institute. 2004 m. apgynė hum. m. dr. disertaciją tema „Sionistinio judėjimo idėja ir politika Lietuvoje 1906–1940 m.“. 2012 m. pradėjo dirbti Pasaulio ir Europos studijų institute Leipcigo universitete.
Dinslakenas

Istorija

Dinslakenas rašytiniuose šaltiniuose minimas nuo 1147 m. Miesto teisės suteiktos 1935 m. Iki 2006 m. apylinkėse buvo kasamos akmens anglys.
Regina Rasa Dočkutė

Biografija

1956 m. baigė Kauno vidurinę meno mokyklą, 1962 m. LSSR dailės instituto Grafikos fakultetą. Nuo 1962 m. leidyklų „Vaga“, „Šviesa“, „Mintis“, „Vyturys“ bendradarbė. 1964–1988 m. dirbo Eksperimentiniame meninio konstravimo biure Vilniuje.
The Hollywood Reporter

Istorija

„The Hollywood Reporter“ 1930 m. rugsėjį įsteigė William Wilkerson. Tai buvo pirmasis Holivudo pramogų ir prekybos dienraštis. 1962 m. mirus Vilkersonui, jo našlė, Tichi Wilkerson Kassel, perėmė laikraščio vyriausiosios redaktorės ir leidėjos pareigas. 1988 m. ji pardavė teises į žurnalą leidėjui „BPI“. Olandų leidybos konsorciumas „Verenigde Nederlandse Uitgeverijen“ įsigijo „THR“ 2006 m. 2007 m. dienraštį įsigijo „Nielsen Company“, 2009 m. – „Prometheus Global Media“. Pastarąją 2013 m. įsigijo „Guggenheim Digital Media“.
Adelinos amžius

Turinys

1908 m. gimusi Adelina Džouns, būdama 29, pateko į automobilio avariją. Mašinai nusiritus į upę, moterį ištiko mirtis, tačiau po keleto minučių į ją trenkęs žaibas ją atgaivino. Šio įvykio pasekoje Adelinos kūnas prarado savybę senti. Kurį laiką ši aplinkybė jos netrikdė, tačiau, metams bėgant, jos draugės paseno, duktė užaugo, o amžinai jauna Adelina ėmė kelti vis daugiau klausimų aplinkiniams. Kuomet ja susidomėjo FTB, Adelina nusprendė kas 10 metų vis keisti savo tapatybę ir gyvenamąją vietą, o vienintelis žmogus, žinantis paslaptį, liko duktė.
Praėjo beveik 80 metų, kuomet Adelina susipažįsta jaunu filantropu Elisu Džounsu. Kaip įpratusi, moteris vengia artimesnių santykių, tačiau Eliso atkaklumas ir dukters prašymas galų gale liautis bėgus nugali – Adelina sutinka susitikti su vaikino tėvais. Jų užmiesčio namuose merginos laukia staigmena – Eliso tėvas Viljamas kažkada buvo jos vaikinas...
Oregono sutartis

Oregono sutartis yra raštiškas susitarimas tarp Jungtinės Didžiosios Britanijos ir Airijos karalystės ir Jungtinių Amerikos Valstijų, pasirašytas 1846 metų birželio 15 dieną Vašingtone. Sutartis užbaigė Oregono sienos konfliktą. Sutartis numalšino besirungiančių tarpusavyje amerikiečių ir britų pretenzijas į Oregono teritoriją, kuri nuo 1818 metų sutarties pasirašymo buvo okupuota tiek amerikiečių, tiek britų.
Kauno dailės gimnazija

Istorija

1946–1947 m. dailininko Česlovo Kontrimo pastangomis įkurta Kauno vidurinė dailės mokykla, sunkiai tilpusi į įprastinius biurokratų rėmus, kurioje vaikai gali mokytis bendrojo lavinimo ir dailės disciplinas. Tuo metu tai buvo pirmoji tokio profilio vidurinė mokykla Lietuvoje. Be to, organizatorius sugebėjo įkelti mokyklą į vieną moderniausių tarpukario Kauno namų – žymaus architekto Felikso Vizbaro suprojektuotą Ministro pirmininko Juozo Tūbelio privačią rezidenciją. Funkcionalus, racionalių, bet nemonotoniškų formų statinys buvo įkomponuotas Žaliakalnio šlaite, patogioje ir labai gražioje vietoje. Ši aplinka tiesiog idealiai tiko orientuotų į humanitarinę kultūrą vaikų ugdymui. Č. Kontrimas, vėliau garsėjęs kaip savitas ir subtilus akvarelistas, buvo tikriausiai vienintelis nepartinis vidurinės mokyklos direktorius. 
Kokybiškai naujas mokyklos gyvenimo etapas prasidėjo atkūrus Lietuvos nepriklausomybę. Ankstesniame etape pagrindinis dėmesys buvo skiriamas trims vaizduojamosios dailės šakoms – skulptūrai, tapybai ir grafikai. Šiuo metu meninis ugdymas įgavo sudėtingesnę struktūrą. Jis skirstomas į kelis pagrindinius etapus: 1-4 klasėse kryptingas meninis ugdymas, 5-II g. klasėse pagilintas dailės mokymas, III-IV g. klasėse meninis profilis, dailės pakraipa.
Meninio ugdymo uždaviniai nuosekliai kinta: pirmosiose klasėse didžiausias dėmesys skiriamas mokinio saviraiškos galimybėms, vėliau palaipsniui gilinamasi į įvairias kūrybos sritis. Abiturientai, užbaigdami mokslus, gali kurti skulptūros, tapybos, grafikos, keramikos, tekstilės, rūbų modeliavimo, architektūros ir dizaino, dailėtyros baigiamuosius kūrybinius darbus.
Tukaramas

Tukaramas, Tukaras (hindi तुकाराम, 1608 m. Dehuje, netoli Punos, Maharaštra − 1649 m.) – Indijos poetas. Rašė maratų kalba. Vienas žymiausių vaišnavų poetų.
Tukaramas buvo žynių persekiotas už žmonių lygybės prieš dievą skelbimą, ortodoksinio hinduizmo kritiką.
Tukaramas ištobulino abangos (trumpo lyrinio eilėraščio) žanrą. Šlovino Višnų, apdainavo paprastų žmonių gyvenimą, kovas su užkariautojais. Tukaramo eilėraščiai aforistiški, paprastos formos, liaudiški.
COROT-7b

COROT-7b yra egzoplaneta, skriejanti apie COROT-7 žvaigždę. COROT-7b skersmuo 1,7 karto didesnis už Žemės skersmenį. Planetos masė – maždaug 4,8 Žemės masės, tūris 4,9 karto didesnis, o tai reiškia, kad planetos tankis yra panašus kaip mūsiškės Žemės. Manoma, kad planetos cheminė sudėtis panaši kaip Žemės. Gali būti, kad COROT-7b turi mažiau geležies ir daugiau vandens.
COROT-7b skrieja labai arti prie savo žvaigždės – net 23 kartus arčiau nei Merkurijus skrieja apie Saulę. Ši egzoplaneta apskrieja COROT-7 žvaigždę per 20 valandų, 29 minutes ir 9,7 sekundes. COROT-7 skrieja už 490 šviesmečių nuo Žemės.

Atradimas

COROT-7b planeta buvo atrasta stebint žvaigždės COROT-7, apie kurią skrieja, spindesio susilpnėjimą planetos tranzito metu. Planetos atradimas buvo paskelbtas 2009 metų vasario 3 dieną.

Savybės

Planetos paviršiuje tvyro didžiulis karštis - nuo 1800 iki 2600 °C. Dėl aukštos temperatūros planetos paviršius gali būti padengtas lava. Planetos cheminė sudėtis ir tankis dar tikslinami, tačiau tai yra Žemės tipo planeta. Manoma, kad net 40 procentų masės gali sudaryti vanduo (ledo ar garų formos). CoRoT-7b planetos metai – truputį daugiau nei 20 valandų. Tai trumpiausi žinomi metai.

Galima atmosfera

Kadangi planetos paviršiuje labai aukšta temperatūra, gali būti, kad dalis uolienų išsilydė, išgaravo ir sukūrė labai tankią atmosferą, daugiausia sudarytą iš natrio, molekulinio ir atominio deguonies, silicio monoksido. Atmosferoje yra kalio ir kitų cheminių elementų. Gali būti, kad dieninėje planetos pusėje lyja magnio, aliuminio, kalcio ir geležies dalelėmis.
Liepos 10

Vardadieniai

Amalija – Amelija – Eirimė – Gilvainas – Gilvainė – Melė – Neikantas – Neikantė – Neimantas – Neimantė – Sigutė
Jan van Huysum

Janas van Heisumas (ol. Jan van Huysum, Jan van Huijsum, 1682 m. balandžio 15 d., Amsterdamas, Nyderlandai – 1749 m. vasario 8 d., Amsterdamas) – XVIII a. pirmos pusės Nyderlandų tapytojas, tapė gėlių ir vaisių natiurmortus.

Biografija

Janas van Heisumas gimė 1682 m. balandžio 15 d. Amsterdame. Jo tėvas Justas van Heisumas Vyresnysis (1659–1716) buvo tapytojas, kaip ir Jano trys broliai: Justas Jaunesnysis (1685–1707), Jakobas (1688–1740) ir Mikelis (1703–1777). Janas 1704 m. vedė Elisabeth Takens. Po dvejų metų persikraustė į žmonos paveldėtą namą. Janas su Elizabet susilaukė 12 vaikų, tik trys iš jų pergyveno tėvus. Janas van Heisumas tapo pirmaujančiu to meto Olandijos natiurmortų tapytoju. Jo paveikslų kainos siekė 1450 guldenų. Jo kūrinių įsigijo Hesės princas Viljamas, hercogai Orleaniečiai, ATR karaliai ir Prūsijos kunigaikščiai, Orfordo erlas seras Robertas Valpolas. Janas van Heisumas buvo aukštai vertinamas amžinininkų. Houbraken jį pavadino „feniksu tarp gėlių tapytojų“.
Gyvenimo metu Heisumas ypač pavydžiai sergėjo savo tapybos metodų paslaptis, jo mokinė Margareta Haverman (1690/1700–po 1723) esą turėjo palikti dirbtuves dėl didžiulio Heisumo pavydo. Visgi buvo nemažai jo stiliaus imituotojų. Gyvenimo pabaigoje Heisumas buvo pasiturinčiu dailininku. Janas van Heisumas mirė 1749 m. vasario 8 d. Amsterdame. Jo natiurmortuose svarbiausią vietą užima raiškios spalvos. Heisumas vienas pirmųjų pradėjo naudoti šviesų foną savo natiurmortuose. Heisumas yra nutapęs italizuotų peizažų, bet šie laikomi menkesnės meninės vertės nei jo natiurmortai. Pagrindine Heisumo varžove to meto dailėje buvo Rachel Ruysch (1664–1750).
Vilniaus paveikslų galerija

Vilniaus paveikslų galerija – Lietuvos dailės muziejaus padalinys, esantis Vilniuje.

Istorija

Įkurta 1956 m. 1956–1989 m. galerija veikė Vilniaus Šv. Stanislovo ir Šv. Vladislovo arkikatedroje bazilikoje, 1989–1994 m. – Menininkų rūmuose.
Nuo 1994 m. galerija veikia Chodkevičių rūmuose.
Likeris

Likeris (pranc. liqueur) – stiprus, saldus alkoholinis gėrimas, gaunamas maišant spiritinius gėrimus su įvairiais sirupais, trauktinėmis, vynais, sultimis.
Likerių stiprumas būna labai įvairus: nuo 18 iki 80% etilo alkoholio. Skoniui pagerinti į likerius pilama cukraus sirupo, tirštumui (konsistencijai) išlaikyti – krakmolo sirupo.
Kai kurie likeriai, kaip ir trauktinės, gali būti išlaikomi iki kelerių metų, kad įgytų geresnį skonį. Dėl didelio cukraus kiekio, paprastai laikoma stikliniuose ar metaliniuose induose, o ne statinėse.

Istorija

Pirmieji likeriai buvo pradėti kurti dar XII-XIII amžiuose, iš karto po alkoholio distiliacijos išradimo. Likeriai itin išpopuliarėjo XIX amžiuje, atsiradus pigioms spirito gamybos technologijoms.
Benjaminas Mašalaitis

Biografija

Gimė buvusio politinio kalinio šeimoje. 1981 m. baigė Vilniaus pedagoginį universitetą. Specialybė – istorikas politologas.
1981-1982 m. Kauno politechnikumo dėstytojas. 1982-1987 m. Kapsuko kraštotyros muziejaus direktorius. 1988 m. įstojo į aspirantūrą Vilniaus universitete ir pradėjo dirbti mokytoju. 1990 m. Lietuvai atgavus nepriklausomybę, aspirantūros nebaigė.
1990 m. Marijampolės miesto tarybos deputatas ir pusantrų metų – Marijampolės miesto mero pavaduotojas. Po to pusantrų metų vertėsi privačiu verslu – įkūrė Vertimo paslaugų biurą. 1993-2007 m. Marijampolės 5-osios vidurinės mokyklos istorijos bei politologijos mokytojas, vėliau dirbo pagal autorines sutartis.
2011 m. Lietuvos liberalų sąjungos kandidatas į Lietuvos Respublikos Seimo narius Marijampolės rinkimų apygardoje Nr. 29. Liberalų Sąjūdžio narys. Nuo 2011 m. Marijampolės savivaldybės tarybos narys. 
Visuomeninių organizacijų: XXVII knygos draugijos narys, Lietuvos istorikų draugijos narys.
Išspausdino per tūkstantį straipsnių Lietuvos periodinėje spaudoje kraštotyros, istorijos, politologijos temomis. Išspausdino kelis tūkstančius kryžiažodžių. Parašė  keletą knygų. Daugkartinis įvairių intelektualių televizijos žaidimų „Taip. Ne“, „Moki žodį - žinai kelią“, „Sėkmės keliai“ ir kitų nugalėtojas.
Žmona Loreta, sūnus Aistis, dukra Skaistė.
Moka vokiečių, rusų ir lenkų    kalbas.

Bibliografija

Lietuvos valdovų nekropoliai užsienyje
Politologijos testai
Valstybės ir sostinės. Pavadinimų kilmė
Blogi eilėraščiai
Žodžiai, žodžiai, susipinkit. Kryžiažodžiai 
Pasaulio valstybės
Sūduvos krašto dvarai
Suvalkija.Sūduva (bendraautoris)
Fannina Borisovna Halle

Biografija

Gimė 1881 m. spalio 26 d. Panevėžyje. Berlyne studijavo filosofiją ir germanistiką. 1907 m. ištekėjo ir tapo Austrijos-Vengrijos piliete. Nuo 1914 m. Vienos universitete rašė disertaciją apie senovines Rusijos ikonas. 1922 m. išleido pirmąjį leidinį vokiečių kalba apie rusiškas ikonas. 1930 m. išleido knygą apie moterų vaidmenį TSRS. 1940 m. emigravo į JAV, įsidarbino Jeilio universitete. 1946 m. parašė knygą apie Kaukazo žydų gyvenimą, bendradarbiavo rengiant visuotinę žydų enciklopediją. Mirė 1963 m. gruodžio 14 d. Niujorke.
Algimantas Bubulis

Algimantas Bubulis (g. 1947 m. sausio 1 d. Kaune) – Lietuvos inžinierius elektrotechnikas, habilituotas technologijos mokslų daktaras.

Biografija

1970 m. baigė Kauno politechnikos institutą, nuo 2002 m. habilituotas technologijos mokslų daktaras.
Nuo 1973 m. Kauno politechnikos instituto (nuo 1990 m. Kauno technologijos universitetas) dėstytojas. Pjezomechanikos instituto vyr. mokslinis bendradarbis.
1996 m. mokslinės draugijos „Vibrotechnika“ viceprezidentas, Lietuvos mokslo tarybos narys.

Veikla

Darbai iš birių medžiagų vibrodozavimo įrenginių. Sukūrė peristaltinių mikrosiurblių su pjezopavara skysčiams transportuoti (1989 m.), dozatorių su žiedine pjezopavara į organizmą leidžiamų vaistų ar kt. medžiagų kiekiui tiksliai dozuoti (1990 m.), t. p. dozatorių birioms medžiagoms (milteliams) tiksliomis dozėmis tolygiai tiekti (1992 m.). 57 išradimų autorius.
Škotijos futbolo varžybos 2016–2017 m.

Pereinamosios varžybos

Priešpaskutinę vietą Premiership pirmenybėse užėmė Hamilton.
Trys komandos iš Championship turėjo galimybę pereinamosiose varžybose išmėginti jėgas tarpusavyje, o finale pakovoti su Hamilton dėl vienintelio kelialapio į elito lygą.
Pereinamųjų varžybų cikle sprendėsi kas žais kitame sezone elito lygoje.

2016–2017 m. Škotijos futbolo taurė

2017 m. gegužės 27 d., įvyko Škotijos futbolo taurės finalo rungtynės tarp Celtic FC ir FC Aberdeen, kurias 2:1 laimėjo Glazgo "Celtic".
Namų prietelis

Namų prietelis – nedėlinis pridėjimas „Aušros“, parnešąs visakeriopus krikščioniškus nusidavimus, aprašymus iš gaspadorystės, giesmeles, ėjęs 1899 m. Tilžėje.

Istorija

Laikraščio „Aušra“ priedas, spausdintas gotišku šriftu. Išėjo 25 numeriai.
Leido ir redagavo Enzys Jagomastas.
Jūreivystė

Jūreivystė – tai laivybos žinių ir praktinių įgūdžių sistema ir jos naudojimas. Ji apima daugelio mokslo sričių žinias ir specialių sugebėjimų išvystymą, įskaitant ir šias: navigaciją; tarptautinę jūrų teisę; meteorologiją ir orų prognozavimą; įgulos valdymą; laivų ir mažųjų laivų priežiūrą; denio įrangos priežiūrą ir naudojimą; takelažo darbus; rangauto įrengimą, naudojimą ir priežiūrą; ryšio priemonių naudojimą; buriavimą; variklių priežiūrą, remontą ir naudojimą; laivo manevravimą, įskaitant buksyravimo darbus; krovos įrenginių valdymą; pavojingų krovinių tvarkymą ir krovos bei sandėliavimo operacijas; pavojingų situacijų valdymą; išgyvenimą jūroje, paiešką ir gelbėjimo darbus; gaisrų gesinimą.
Rusai ateina! Rusai ateina!

Turinys

Sovietų povandeninis laivas nukrypsta nuo kurso ir užplaukia ant seklumos prie Glosterio salos Masačiusetse. Grupė iš 9 jūreivių patraukia į salą, ieškodami lyno, kad galėtų nutempti laivą, kol jų nesusekė amerikiečių kariuomenė. Nors ir bando maskuotis, gyventojai netrukus supranta susidūrę su rusais ir saloje kyla panika, kad prasidėjo priešų invazija…
Kareivonys

Geografija

Šalia gyvenvietės tyvuliuoja Aujėdo ir Bedugnio ežerai, rytiniu gyvenvietės pakraščiu teka Strėvos intakas Spengla, pietryčiuose telkšo Kareivonių tvenkinys.
Į vakarus nuo gyvenvietės yra neištirtas Kareivonių piliakalnis.

Ekonomika

Kaime veikia žemės ūkio įmonės Kietaviškių gausa šiltnamių auginimo padalinys.
Jonavos rajono taryba 1990–1995 m.

Jonavos rajono taryba - Jonavos rajono savivaldybės atstovaujamoji institucija, išrinkta 1990 m. kovo 24 d. Pilnas pavadinimas – Jonavos rajono Liaudies deputatų taryba, nuo 1990 m. balandžio mėn. Jonavos rajono taryba.

Teisinis pagrindas

Vietos savivaldos pagrindų įstatymu, priimtu 1990 m. vasario 12 d., savivaldybės suskirstytos į žemesniosios pakopos savivaldybes – apylinkės, gyvenvietės (valsčiai), rajono (apskrities) miestai ir aukštesniosios pakopos savivaldybes – rajonai, apskritys, respublikos miestai. Jonavos rajonui priskirtas aukštesniosios pakopos savivaldybės statusas. Savivaldybių teises kiek suvaržė 1993 m. spalio 12 d. Seimo priimtos įstatymo pataisos.
Rinkimai, vadovaujantis Lietuvos TRS Aukščiausiosios Tarybos 1989 m. gruodžio 7 d. priimtu „Lietuvos Tarybų Socialistinės Respublikos Vietinių liaudies deputatų tarybų rinkimų įstatymu“ vyko pagal mažoritarinę sistemą. Kandidatus kelti galėjo renkamos tarybos teritorijoje esančių visuomeninių, politinių organizacijų, visuomeninių judėjimų rajonų ir miestų organai, taip pat ne mažiau, kaip 50 darbo ar gyvenamosios vietos piliečių susirinkimas. Tai buvo pirmieji laisvi ir demokratiški rinkimai po 1925 m. savivaldybių tarybų rinkimų.
Rinkimai įvyko 1990 m. kovo 24 d., pakartotinis balsavimas (II turas) – balandžio 7 d., tačiau kai kuriose rinkimų apygardose rinkimai neįvyko, kitose daputatas nebuvo išrinktas arba buvo paskirtas miesto valdybos nariu. Pakartotiniai rinkimai į neužimtas deputatų vietas vyko gegužės 19 d. ir lapkričio 24 d.
Michael H. Hart

Michael H. Hart (g. 1932 m. balandžio 28 d. Niujorke, JAV) – amerikiečių biografas, rašytojas, astrofizikas, istorinės tematikos knygų autorius. Hartas baigė Bronx High mokyklą, dalyvavo JAV kare (Korėjoje), vėliau studijavo matematiką, astrofiziką. Žymiausia knyga – „100 įtakingiausių asmenybių pasaulio istorijoje“ (parduota per 500 000 egz., išversta į 15 kalbų).
Aurelija Anužytė

Aurelija Anužytė-Laucinia, Aurelija Zuperskaitė (latv. Aurēlija Anužīte-Lauciņa; g. 1973 m. rugpjūčio 10 d. Panevėžyje) – lietuvių ir latvių kino, televizijos aktorė, TV laidų vedėja. 
Aktoriaus Vytauto Anužio dukterėčia.

Biografija

Gimė  Audronės Anužytės ir Silvijaus Zupersko šeimoje. Buvo ištekėjusi už garsaus latvių aktoriaus Ivaro Kalninio, su juo turi sūnų Miką. Gyvena Latvijoje.
Baičių kapinynas

Kapinynas

Kapinyną 1891–1892 m. ir 1896 m. tyrinėjo Adalbertas Becenbergeris, tarp 1893 m. ir 1895 m. – Hugo Šojus, 1989–1995 m. Lietuvos istorijos institutas (vadovė Rasa Banytė). Kapinyno kapai apjuosti akmenų vainikais bei įvairių akmenų konstrukcijomis. Mirusiuosius laidojo nedegintus su įkapėmis. Rasta miniatiūrinės keramikos, gintarinių, emalio ir stiklo karolių, gintarinių vabalo pavidalo kabučių, žalvarinių papuošalų ir drabužių puošybos elementų, geležinių kirvių, peilių, diržų sagčių ir kt. dirbinių. Aptiktas vyro ir dviejų žirgų kapas. Kapinyne laidota III a. – V a. Radinius saugo Mažosios Lietuvos istorijos muziejus.
Ekonomija

Ekonomija – LDK valstybinė žemės valda, iš kurios pajamos ėjo Lenkijos karaliui. Tai buvo jam atlyginimas už Lietuvos didžiojo kunigaikščio pareigas, kartu ir lėšos jo dvarui išlaikyti. Dėl to ekonomija dar buvo vadinama karaliaus sosto dvaru.

Atsiradimas

1572 m. mirus Žygimantui Augustui, pasibaigė Gediminaičių dinastija ir Lenkijos ir Lietuvos valstybėje prasidėjo renkamų valdovų epocha. Iškilo jų ir jų dvarų išlaikymo problemos – naujieji svetimšaliai valdovai neturėjo valstybėje nuosavų žemės valdų, bajorija akylai sekė, kad jie nepainiotų valstybės ir savo iždų. 1589 m. valstybės seimas priėmė įstatymą, vadinamąją konstituciją „Nutarimas dėl karaliaus pajamų LDK“, kuriuo karaliaus stalui priskiriami:
„…Lietuvos Didžiojoje Kunigaikštystėje Gardinas su viskuo, Šiauliai su viskuo post decessum moderni possessoris, Brestas su Kobrinu su viskuo, Alytus su viskuo. Ir senieji muitai turi būti niekam kitam neatiduoti, kad iš jų eitų pajamos LDK iždui, tačiau paliekant kiekvienam teisę juos rinkti, jei ši teisė senesnė už šią konstituciją“.
Taip LDK buvo įsteigtos ekonomijos. Jų organizavimo ir būsimo valdymo tvarka buvo smulkiau išdėstyta 1588 m. pradžioje parengtame ir į Lietuvos Metriką įrašytame Zigmanto Vazos rašte. Buvo numatyta, kad pajamos iš šių valdų eis į valdovų asmeninį iždą ir bus skiriamos valdovo ir dvaro išlaikymui. Valdovai negalės šių valdų užstatyti, įkeisti, mainyti, atiduoti kam nors iki gyvos galvos. Jie galėjo jas atiduoti valdyti už sutartą atlyginimą tik tam tikram laikui ir tik LDK piliečiams.

Administravimas

Iš pradžių ekonomijos buvo suskirstytos į traktus ir vaitystes, nuo XVIII a. vidurio – gubernijas ir raktus. Karalius paprastai jas nuomodavo Lietuvos didikams. 
XVIII a. pabaigoje 4 ekonomijose (Mogiliavo ekonomija buvo 1772 m. prijungta prie Rusijos) buvo 17 gubernijų, 135 raktai, 71 dvaras, 30 miestų ir 1084 kaimai. Visos ekonomijos turėjo 0,5 mln. ha žemės, 120 tūkst. gyventojų. Po paskutiniojo Abiejų Tautų Respublikos padalijimo, Lietuvą prijungus prie Rusijos imperijos 1795 m. ekonomijos panaikintos. Jų žemės kaip privatūs dvarai atiduotos Rusijos dvarininkams.
Maršantija

Sandara

Gniužulą dengia epidermis. Viršuje jis su ventiliacijos angomis. Pro jas oras patenka į kameras, kuriose išsidėstę asimiliaciniai plaukeliai, vykdantys fotosintezę. Žemiau yra parenchiminis audinys, atliekantis kaupimo funkciją. Apatinis epidermis padengtas vienaląsčiais rizoidais ir daugialąsčiais žvyneliais.

Dauginimasis

Maršantijos gali daugintis tiek lytiškai, tiek nelytiškai. Lytinio dauginimosi metu archegonės ir anteridžiai susidaro ant padėklų, iškilusių virš gniužulo. Nelytiškai daugintis gali gniužulo dalimis arba specialiais dariniais - gemaliniais pumpurais, kurie susidaro gemaliniuose krepšeliuose.
Motiejus Juozapas Radvila

Biografija

Kunigaikštis, kilęs iš Radvilų giminės Nesvyžiaus linijos, tėvas Motiejus Konstantinas Radvila, motina Marija Grabauskaitė. Broliai Mikalojus Antanas Radvila, Karolis Vilhelmas Radvila,
Konstantinas Vincentas Radvila, Dominykas Marija Radvila, sesuo Jadvyga Radvilaitė.

Šeima

Žmona Jadvyga Krasinska, sūnūs Pranciškus Pijus Radvila, Motiejus Mikalojus Radvila.
Už dalyvavimą 1863 m. sukilime buvo ištremtas į Rusiją, grįžęs vedė ir apsigyveno žmonos ūkyje Zegže, Mazovijoje, kur užsiėmė žemės ūkiu. Dalyvavo Žemdirbių draugijos ir Varšuvos labdaros draugijos veikloje.
Belokuricha

Istorija

Apie 1920 m. Novobelokurichos kaime (žinomas nuo 1803 m.) įkurtas kalnų kurortas. Čia ilsėdavosi TSRS valdininkai, kultūros veikėjai. Gyvenvietė plėtėsi, 1970 m. gavo visasąjunginio kurorto statusą, 1982 m. miesto statusą.
Tadamon Sour

Istorija

Klubas įkurtas 1946 m.
Veiksmažodis

Veiksmažodžių kaitymas

Veiksmažodžiai kaitomi asmenimis (bėgu, bėgi, bėga), skaičiais (bėgu, bėgame), laikais (bėgu, bėgau, bėgdavau, bėgsiu), nuosakomis (bėga, bėgtų, bėk).

Kaitymas asmenimis ir skaičiais

Daugumoje kalbų veiksmažodžiai nėra kaitomi nei asmenimis, nei skaičiais. Vienintelė dažna išimtis – veiksmažodis būti (angl. to be, vok. sein, lot. esse). Tokiu labai ribotu kaitymu pasižymi analitinės ir izoliacinės kalbos. Turtingas kaitymas asmenimis ir skaičiais būdingas fleksinėms ir agliutinacinėms kalboms.

Kaitymas laikais

Beveik visose kalbose veiksmažodžiai yra kaitomi laikais. Laikų skaičius yra įvairus: nuo trijų iki 12 ar daugiau.

Sangrąžinė veiksmažodžio forma

Sangrąžiniai veiksmažodžiai dažniausiai nusako tokį veiksmą, kuris taikomas sau pačiam (šukuojasi, prausiasi, nešasi, perkasi) bei tarpusavio veiksmą (stumdosi, varžosi, rungiasi). Jie gali turėti sangrąžos dalelytę -si (-s). Pvz.: prausiasi, rengiasi, pasidžiaugia.
Priešdėliniai veiksmažodžiai sangrąžos dalelytę turi po priešdėlio (pasirašyti, atsiimti). Nepriešdėliniai – žodžio gale (juokiasi, pešasi, kelsis).

Veiksmažodžio Skyriai

1. Veiksmažodžiai gali būti asmeniniai (žymi asmens ar daikto veiksmą, būseną: kalba, tyli…) arba beasmeniai (nežymi jokio asmens veiksmo ir turi tik III asmens formą: švinta, rūpi…).
2. Veiksmažodžiai gali būti paprastieji (ruošia, neša…) ir sangrąžiniai (ruošiasi, nešasi…).